Raúl Jiménez

Raúl Alonso Jiménez Rodríguez (s. 5. toukokuuta 1991 Tepeji, Meksiko) on meksikolainen jalkapalloilija. Hän edustaa Englannin Valioliigassa pelaavaa Fulhamia. Jiménez on pelipaikaltaan hyökkääjä.

 Seurajoukkueura 
Raúl Jiménez on meksikolaisen Club Américan kasvatti. Hän liittyi seuran juniorijoukkueseen jo kuusivuotiaana. Hän teki ensiesiintymisensä maan pääsarjassa lokakuussa 2011. Hän voitti seuran riveissä Meksikon clausura-mestaruuden vuonna 2013.Raúl Jiménez firma con el Atlético de Madrid  Club América. Luettu 14. elokuuta 2014. Hän siirtyi espanjalaiseen Atlético Madridiin elokuussa 2014. Lehtitietojen mukaan Atlético maksoi Jiménezistä 14 miljoonaa dollaria, mikä on historian kolmanneksi suurin meksikolaisesta jalkapalloilijasta maksettu siirtokorvaus.Jiménez becomes the third most expensive Mexican player  El Universal. Luettu 14. elokuuta 2014. Hän voitti Supercopa de Españan 2014. Hän ei kuitenkaan onnistunut vakiinnuttamaan paikkaansa pelaavassa kokoonpanossa ja hänen siirtymisestään muualle spekuloitiin espanjalaislehdistössä jo tammikuussa 2015.Atletico Madrid: Antoine Griezmann's Upturn and Raul Jimenez's Fall Bleacher Report. Luettu 13. elokuuta 2015. Hän pelasi kauden 2014−2015 aikana 21 Espanjan pääsarjaottelussa ja teki yhden maalin.

Jiménez solmi viiden vuoden mittaisen sopimuksen Portugalin pääsarjassa pelaavan Benficaa kanssa saman vuoden elokuussa.“Mostrar que posso ajudar a equipa”  SL Benfica. Luettu 13. elokuuta 2015. Hän pelasi seurassa kausina 2015−2018 kaikkiaan 80 Primeira Ligan ottelua, ja teki 18 maalia. Mestarien liigassa hän pelasi 21 ottelua ja teki neljä maalia. Hän voitti Benficassa Portugalin-mestaruuden 2016 ja 2017, Portugalin cupin 2017, liigacupin 2016 sekä supercupin 2016 ja 2017.

Jiménez pelasi kauden 2018–2019 lainalla Englannin Valioliigan Wolverhamptonissa, jossa teki 38 pääsarjaottelussa 13 maalia. Hän siirtyi Wolverhamptoniin pysyvästi kesällä 2019 noin 38 miljoonan euron siirtosummalla. Kaudella 2019–2020 hän pelasi jälleen joukkueensa kaikki 38 valioliigaottelua ja teki niissä 17 maalia, millä hän oli joukkueensa paras maalintekijä ja koko sarjan maalintekijätilastossa jaetulla kahdeksannella sijalla. Eurooppa-liigan karsinnoissa kaudella 2019–2020 hän teki kuudessa ottelussa kuusi maalia, muun muassa viimeisellä karsintakierroksella italialaista Torinoa vastaan maalin sekä vieras- että kotikentällä. Varsinaisessa Eurooppa-liigassa hän pelasi yhdeksän ottelua ja teki neljä maalia.

Kaudella 2020–2021 Jiménez pelasi kymmenen valioliigaottelua ja teki niissä neljä maalia, mutta marraskuun lopulla kymmenennessä ottelussa Arsenalia vastaan hän sai vaarallisen kallonmurtuman törmätessään yhteen Arsenalin David Luizin kanssa, ja hänet vietiin saman tien sairaalaan leikkaukseen. Hän palasi kentille seuraavan kauden alussa ja pelasi kauden aikana 34 valioliigaottelua, joissa hän teki kuusi maalia. Kaudella 2022–2023 hän pelasi 15 valioliigaottelua tekemättä maaleja.

Jiménez siirtyi Valioliigan Fulhamiin 6,4 miljoonan euron siirtosummalla kesällä 2023. Hän pelasi kaudella 2023–2024 Valioliigassa 42 ottelua ja teki seitsemän maalia. Seuraavalla kaudella hän pelasi kaikki 38 valioliigaottelua, niistä 30 avauskokoonpanossa. Hän teki 12 maalia, joista kaksi tammikuussa Ipswichiä vastaan.

 Maajoukkueura 
Jiménez kuului vuonna 2012 olympiakultaa voittaneeseen Meksikon joukkueeseen. MM-kilpailuissa 2014 hän pelasi yhdessä alkulohkovaiheen ottelussa päästen kentälle Meksikon kohdatessa Brasilian.Raul Jimenez's transfer from Club America to Atletico Madrid made official Goal.com. Luettu 14. elokuuta 2014. MM-kilpailuissa 2018 hän tuli vaihdosta kentälle otteluissa Saksaa ja Brasiliaa vastaan. MM-kilpailuissa 2022 hän tuli vaihdosta kentälle joukkueensa kaikissa kolmessa alkulohko-ottelussa. 

Jiménez on pelannut Copa Américassa kolme ottelua sekä 2015 että 2016. CONCACAF Gold Cupissa Jiménez teki kaksi maalia vuonna 2013, viisi maalia 2019 ja kolme maalia 2025. Kahdella jälkimmäisellä kerralla Meksiko voitti mestaruuden.

Jiménez pelasi marraskuussa 2022 sadannen A-maaottelunsa, joskaan kansainvälinen jalkapalloliitto ei laske kahta Martiniqueta vastaan pelattua maaottelua virallisiksi. Virallisissa otteluissa Jiménez sai sata täyteen kesäkuussa 2023. Hän on tehnyt näissä otteluissa 42 maalia, joista yhden Martiniqueta vastaan.

 Lähteet 

Luokka:Meksikolaiset jalkapalloilijat
Luokka:Meksikolaiset olympiavoittajat
Luokka:Vuonna 1991 syntyneet
Luokka:Elävät henkilöt